b'\n_START_ARTICLE_\nC\xc3\xa0stig amb vara a Singapur\n_START_PARAGRAPH_\nEl c\xc3\xa0stig amb vara \xc3\xa9s un tipus de c\xc3\xa0stig corporal legal \xc3\xa0mpliament utilitzat a Singapur. Pot ser subdividit en diversos contextos: judicial, militar, escolar, reformatori, dom\xc3\xa8stic i privat._NEWLINE_D\'aquests, el c\xc3\xa0stig judicial d\'assots amb una vara, pel qual es distingeix Singapur, \xc3\xa9s el m\xc3\xa9s sever. El mateix es troba reservat per a criminals de menys de 50 anys d\'edat, com a pena per a un ampli espectre de delictes tipificades en el Codi Criminal de Procediments. Assotar utilitzant una vara \xc3\xa9s tamb\xc3\xa9 una forma legal de c\xc3\xa0stig per a delinq\xc3\xbcents masculins que s\xc3\xb3n membres de les Forces Armades de Singapur (SAF) i el c\xc3\xa0stig \xc3\xa9s administrat en el Centre de Detenci\xc3\xb3 de les SAF. \xc3\x89s tamb\xc3\xa9 una forma de c\xc3\xa0stig oficial a centres reformatoris i una mesura de disciplina carcer\xc3\xa0ria._NEWLINE_D\'una manera menys severa, el flagell utilitzant una vara \xc3\xa9s utilitzat per castigar a homes joves en nombroses escoles de Singapur davant faltes greus de conducta. Una vara molt m\xc3\xa9s petita o un altre implement \xc3\xa9s utilitzat per alguns pares per castigar als seus fills d\'ambd\xc3\xb3s sexes. La llei de Singapur no prohibeix aquesta pr\xc3\xa0ctica.\n_START_SECTION_\nHist\xc3\xb2ria\n_START_PARAGRAPH_\nEl c\xc3\xa0stig amb una vara \xc3\xa9s una forma de c\xc3\xa0stig corporal legalment aprovat per a ser usat amb criminals. Fou introdu\xc3\xaft a Singapur i Mal\xc3\xa0isia, quan formaven part de la Mal\xc3\xa0isia Brit\xc3\xa0nica, durant el per\xc3\xadode colonial brit\xc3\xa0nic. Va ser formalment codificat en el Straits Settlements Penal Code Ordinance IV._NEWLINE_En aquella \xc3\xa8poca, les infraccions o ofenses punibles mitjan\xc3\xa7ant un flagell amb una vara eren similars a aquelles que eren castigades mitjan\xc3\xa7ant fuetades o flagel\xc2\xb7laci\xc3\xb3 amb varetes a Anglaterra i Gal\xc2\xb7les. Inclo\xc3\xafen: robatori, formes agreujades de furt, violaci\xc3\xb3 de domicili, assalt amb la intenci\xc3\xb3 de comprometre la mod\xc3\xa8stia de la v\xc3\xadctima, una segona o subseg\xc3\xbcent condemna per violaci\xc3\xb3, una segona o subseg\xc3\xbcent ofensa relacionada amb la prostituci\xc3\xb3, viure o comerciar amb la prostituci\xc3\xb3._NEWLINE_Els assots mitjan\xc3\xa7ant una vara romanen en la legislaci\xc3\xb3 despr\xc3\xa9s que Mal\xc3\xa0isia va declarar la seva independ\xc3\xa8ncia de Gran Bretanya, i en forma semblant despr\xc3\xa9s que Singapur va deixar de ser part de Mal\xc3\xa0isia. Posteriorment el Parlament de Singapur va aprovar legislaci\xc3\xb3 per augmentar el nombre m\xc3\xadnim de cops que rep un convicte, i el nombre de crims que poden ser castigats mitjan\xc3\xa7ant assots amb una vara.\n_START_SECTION_\nLa vara\n_START_PARAGRAPH_\nPer als assots s\'utilitza una vara de Ratan d\'1,2 metres de llarg i 1,3 cm de di\xc3\xa0metre. \xc3\x89s aproximadament el doble de gruixuda que les vares utilitzades en les escoles i en \xc3\xa0mbits militars. Abans del c\xc3\xa0stig la vara \xc3\xa9s amarada en aigua perqu\xc3\xa8 sigui m\xc3\xa9s pesada i m\xc3\xa9s flexible. El Departament de Presons nega que les vares siguin mullades amb salmorra, per\xc3\xb2 ha indicat que la vara \xc3\xa9s tractada amb un antis\xc3\xa8ptic abans del seu \xc3\xbas per evitar es produeixi una infecci\xc3\xb3. Per al cas de convictes menors de 18 anys s\'utilitza una vara m\xc3\xa9s lleugera.\n_START_SECTION_\nTractament m\xc3\xa8dic i conseq\xc3\xbc\xc3\xa8ncies\n_START_PARAGRAPH_\nEls efectes f\xc3\xadsics immediats quan la vara entra en contacte s\'han exagerat en alguns relats populars, per\xc3\xb2, pot haver algun dany f\xc3\xadsic, en funci\xc3\xb3 del nombre de cops. Michael P. Fay, que va rebre quatre cops de la canya, va dir: "Hi va haver una mica de sang. Vull dir, no cal exagerar, no diguem que nom\xc3\xa9s unes gotes o que la sang estava brollant. Una cosa entre tots dos. \xc3\x89s com un sagnat pel nas." No obstant aix\xc3\xb2, un sagnat m\xc3\xa9s prof\xc3\xbas pot oc\xc3\xb3rrer en el cas de m\xc3\xa9s cops._NEWLINE_Despr\xc3\xa9s dels assots, el pres \xc3\xa9s alliberat i rep tractament m\xc3\xa8dic. Es deixen curar les ferides aplicant una loci\xc3\xb3 antis\xc3\xa8ptica (violeta de genciana). Quan es donen un gran nombre de flagells, apareixen cicatrius al cul a llarg termini. Els que reben assots no s\xc3\xb3n elegibles per servir a les Forces Armades de Singapur com a reclutes si no han servit encara.'